**İlkin Dövlətov** (s. 16. kesäkuuta 1990 Baku, Azerbaidžanin SNT, Neuvostoliitto) on azerbaidžanilainen laulaja, jonka tyylilajina on mugham. Hän nousi kuuluisuuteen sijoituttuaan toiseksi *Səs Azərbaycan (Doğma Nəğmələr)* -kilpailussa. Hän edustaa Azerbaidžania yhdessä Fahreen kanssa kappaleella "Özünlə apar" vuoden 2024 Eurovision laulukilpailussa Malmössä.

Varhaiselämä
------------

Dövlətov syntyi 16. kesäkuuta vuonna 1990 Azerbaidžanin Bakussa. Hän varttui musikaalisessa perheessä ja kertoo isänsä olleen suuri inspiraatio musiikkiuran aloittamiselle. Ollessaan neljävuotias, hän esitti ensimmäisen kappaleensa "Qəlbimdə Qaldı. Kouluiässä Dövlətovin musiikinopettaja huomasi tämän musikaalisen lahjakkuuden ja kannusti Dövlətovia esittämään musiikkiaan.

Ura
---

Vuonna 2023 Dövlətov osallistui *Səs Azərbaycan (Doğma Nəğmələr)* -kilpailuun (suom. *The Voice of Azerbaijan (Kotoperäiset kappaleet)*; Azerbaidžanin versio The Voice -ohjelmaformaatista). Kilpailussa häntä valmensi İlqar Xəyal, ja hän sijoittui kilpailun finaalissa toiseksi. Dövlətov on myös osallistunut *Azəri Star* -laulukilpailuun.

Vuoden 2023 lokakuun loppupuolella Azerbaidžanin yleisradioyhtiö İctimai Television (İTV) ilmoitti, että Dövlətov yhdessä Mila Milesin ja Etibar Əsədlin kanssa olisivat yksi kuudestatoista kilpailijasta, joiden joukosta valittaisiin yksi edustamaan Azerbaidžania vuoden 2024 Euroviisuihin Malmöhön. Heidän kilpailukappaleensa oli nimeltään "İnsanlar". 6. marraskuuta 2023 ilmoitettiin, että kolmikko oli edennyt viiden muun kilpailijan kanssa valintaprosessin viimeiseen vaiheeseen. 7. maaliskuuta 2024 Fahreen ilmoitettiin voittaneen karsintaprosessin ja olevan Azerbaidžanin vuoden 2024 euroviisuedustaja. 13. maaliskuuta ilmoitettiin kuitenkin, että Dövlətov esiintyisi yhdessä Fahreen kanssa. Heidän euroviisukappaleensa "Özünlə apar" julkaistiin 15. maaliskuuta 2024. Kappaleen ovat kirjoittaneet Fahree, Edgar Ravin, Hasan Haydar ja Mila Miles.

Lähteet
-------

### Viitteet

1. ↑  Conte, Davide: 🇦🇿 Azerbaijan: Fahree feat. Ilkin Dovlatov Releases "Özünlə Apar"  15.3.2024. eurovoix.com. Viitattu 15.3.2024. (englanniksi)
2. ↑  FAHREE reveals Özünlə Apar for Azerbaijan *eurovision.tv*.  15.3.2024. EBU. Viitattu 15.3.2024. (englanniksi)
3. ↑  Vautrey, Jonathan: Azerbaijan: FAHREE releases Eurovision 2024 entry "Özünle Apar" feat. Ilkin Dovlatov  15.3.2024. wiwibloggs.com. Viitattu 15.3.2024. (englanniksi)
4. ↑  Jiandani, Sanjay (Sergio): Azerbaijan: Fahree releases his Eurovision entry  15.3.2024. esctoday.com. Viitattu 15.3.2024. (englanniksi)
5. 1 2  Tağızadə, Kamran: Danışır İlkin Dövlətov – Avroviziya 2024 Azərbaycan  23.11.2023. 12xal.com. Viitattu 15.3.2024. (azeriksi)
6. ↑  "Səs Azərbaycan: Doğma nəğmələr"in qalibi o oldu  20.3.2023. unikal.az. Viitattu 15.3.2024. (azeriksi)
7. ↑  "Səs Azərbaycan: Doğma nəğmələr"in finalçıları bəlli oldu  20.3.2023. axsam.az. Viitattu 15.3.2024. (azeriksi)
8. ↑  Granger, Anthony: 🇦🇿 Azerbaijan: Live Auditions Take Place in Baku for Eurovision 2024  29.10.2023. eurovoix.com. Viitattu 15.3.2024. (englanniksi)
9. ↑  Grace, Emily: 🇦🇿 Azerbaijan: Two Acts Left In The Running For Eurovision 2024  22.2.2024. eurovoix.com. Viitattu 15.3.2024. (englanniksi)
10. ↑  Stephenson, James: 🇦🇿 Azerbaijan: Six Acts Remain in Contention for Eurovision 2024  6.11.2023. eurovoix.com. Viitattu 15.3.2024. (englanniksi)
11. ↑  Valehov, Valeh: Azərbaycanı Avroviziya 2024-də Fahree təmsil edəcək  7.3.2024. 12xal.com. Viitattu 15.3.2024. (azeriksi)
12. ↑  Farren, Neil: 🇦🇿 Azerbaijan: Eurovision 2024 Entry to Be Released on March 15  13.3.2024. eurovoix.com. Viitattu 15.3.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Ilkin Dovlatov